**GODINA ČITANJA I MJESEC HRVATSKE KNJIGE 2021**



I ove godine uključili smo se u Nacionalni kviz za poticanje čitanja pod nazivom ***Šest autora*** ***traži čitatelja***, u Godini čitanja s temom hrvatskih autora i motom ***Ajmo hrvati se s knjigom.***

U kvizu su predstavljene tri knjige različitih žanrova, tri pisca i tri hrvatska ilustratora uz online izvore vezane za njih. Rješavajući kviz učenici viših razreda su se upoznali s novim knjigama, autorima, ilustratorima i zanimljivostima iz književnog stvaralaštva. Osim kviza upriličene su likovne radionice na temu ex libris, u okviru natječaja **Poj riči** **materinske** koju svake godine raspisuje OŠ Primošten.



Radionice su se održavale tijekom listopada i studenoga za učenike viših razreda, a za niže razrede organiziran je **Čitateljski maraton**.



Vesna Kurtović, knjižničarka